डॉ॰ कोटनीस की अमर कहानी
डॉ॰ कोटनीस की अमर कहानी हिंदी-उर्दू के साथ-साथ अंग्रेजी में निर्मित 1946 की भारतीय फिल्म है। इसकी पटकथा ख़्वाजा अहमद अब्बास ने लिखी है और वी शांताराम इसके निर्देशक हैं। अंग्रेजी संस्करण का शीर्षक द जर्नी ऑफ डॉ॰ कोटनीस था । दोनों ही संस्करणों में वी शांताराम शीर्षक भूमिका में थे। फिल्म द्वारकानाथ कोटनीस के जीवन पर आधारित है, जो एक भारतीय चिकित्सक थे जिसने द्वितीय विश्व युद्ध में जापानी आक्रमण के दौरान चीन में अपनी सेवाएँ दी थीं।